Nestor Machno

Nestor Machno (Ucrainice: Нестор Іванович Махно, Russice: Нестор Иванович Махно) fuit anarcho-communista rebus novis studens et ductor exercitus anarchistici in Ucraina agens inter Bellum Civile Russicum annorum 1917–1922.

Praepositus Exercitus Revolutionarii Ucrainae, communius Machnovshchina appellati, Machno expeditiones generis guerrilla inter Bellum Civile Russicum duxit. Machno omnes pugnavit, qui auctoritatem Ucrainae australi voluerint imponere externam, quam ob rem bellum gessit contra Nationalistas Ucrainicos, copias occupationis Germanicas et Austro-Hungaricas (1918), Civitatem Ucrainicam (Hetmanatum) (1918), Exercitum Album, Exercitum Rubrum, aliasque copias humiliores ab Ucrainicis atamanibus ductas.

Machno motusque socialis eius continenter vitam et condiciones sociales regionis Gulai-Polye refingere et commutare, secundum formas anarcho-communisticas, temptaverunt; belli civilis autem commutationes vexationesque prohibuerunt quin experimenta socialia eorum longe remaneant. Quamquam Machno Bolsevicos ad evolutionem Territorii Liberi anarchistici intra Ucraina siti periculosos habuerit, bis tamen societatem militarem foedere, ad Exercitum Album vincendum, cum eis confirmavit. Exercitu Albo e regione mense Novembri 1920 expulso, Bolsevici bellum contra Machno gerere inceperunt, ergo ille in Romaniam mense Augusti 1921 evasit.

Post seriem vinculorum et evasionum, Machno denique Lutetiae cum Galina uxore et Yelena filia residit. Tria volumina in exilio scripsit de vita gestaque sua.Nestor Machno, [1927] The Russian Revolution in Ukraine, Edmundopoli: Black Cat Press, 2007; [1936] Under the Blows of the Counterrevolution, Edmundopoli: Black Cat Press, 2009; [1937] The Ukrainian Revolution, Edmundopoli: Black Cat Press, 2011. In exilio moruit, 45 annos agens, propter causas tuberculosi coniunctas.

 Notae 

 Buenaventura Durruti

 Nexus externi 
 Nestoris Machno tablinum photographicum et bibliotheca 
 The Nestor Makhno Archive 

Categoria:Nati 1888
Categoria:Mortui 1934
Categoria:Anarchistae
Categoria:Participes Belli Civilis Russici
Categoria:Incolae Ucrainae